Държавен вестник, бр. 45, 2005 г., стр. 73

Б Р О Й  45
Д Ъ Р Ж А В Е Н   В Е С Т Н И К
С Т Р .  73
Чл. 13. Лечебните заведения оказват съдей-
ствие на вещите лица при изпълнението на пос-
тавените им от съда задачи, включително като
им предоставят оригинална медицинска доку-
ментация.
Чл. 14. (1) За всяка съдебно-психиатрична
експертиза се съставя писмен документ, озагла-
вен “Съдебно-психиатрична експертиза”, който
се състои от увод, данни от психиатричното из-
следване, експертно обсъждане и заключение.
(2) Уводът включва:
1. име, длъжност и служебен адрес на лице-
то, което е било назначено да извърши експер-
тизата, съответно на лицата, ако експертите са
няколко;
2. име и адрес на лицето, за което е било
отправено искането за задължително настаня-
ване и лечение в лечебно заведение;
3. на какво основание е извършена експер-
тизата;
4. къде е извършена;
5. форма на провеждане на експертизата;
6. задачи на експертизата.
(3) Данните от психиатричното изследване
включват:
1. анамнезни сведения с посочване на източ-
ника им;
2. сведения от всички допълнително събра-
ни документи, особено за здравословното със-
тояние на лицето;
3. резултатите от цялостното телесно, невро-
логично и психично изследване, от проведени-
те лабораторни и апаратни изследвания и кон-
султации с други специалисти;
4. данни за поведението на лицето по време
на експертизата;
5. данни за проведеното лечение в случаите
по чл. 7.
(4) Експертното обсъждане съдържа подроб-
ни научнообосновани анализи:
1. на семейната, включително наследстве-
ната, и социалната анамнеза, на цялостното
биологично, психично и социално развитие на
лицето, на миналите заболявания и сегашното
му здравословно състояние;
2. диагноза на личността и на когнитивния
капацитет;
3. анализ на психичното състояние на лице-
то и оценка на вида и степента на риска, свър-
зан с евентуалното заболяване;
4. диагнозата на психичното заболяване и
отражението на установената болест върху кри-
териите за разбиране и ръководене на постъпки-
те с оглед поставените задачи на експертизата;
5. комплексен анализ на биопатографските,
клиничните и психологичните обстоятелства,
които имат отношение към поставените пред
експертизата задачи.
(5) В заключението се отразяват:
1. научнообоснованите изводи по поставе-
ната задача—окончателна, ясно формулирана
диагноза, и съдебнопсихиатрична оценка;
2. отговорите на допълнително поставените
пред експертизата въпроси;
3. становището за способността на лицето
да изразява информирано съгласие за лечение;
4. предложението за лечение на конкретно-
то заболяване при съобразяване с основните
принципи, установени в чл.148 от Закона за здра-
вето, и лечебните заведения, в които то може да
се проведе.
(6) Ако при извършването на експертизата
се открият нови материали, които имат значе-
ние за делото, но са извън рамките на поставе-
ната задача, вещото лице е длъжно да ги отрази
в заключението си.
(7) Съдебно-психиатричната експертиза се
подписва от вещото лице.
Чл. 15. При назначаване на повторна екс-
пертиза в заключението на тази експертиза
задължително се обосновава и отразява и отно-
шението към направените изводи в предходна-
та експертиза.
Чл. 16. (1) Въз основа на заключението на
съдебно-психиатричната експертиза и събрани-
те по делото доказателства и след като изслуша
лицето, съдът се произнася по необходимостта
от задължително настаняване.
(2) С решението на съда за задължително
настаняване се определят:
1. лечебното заведение по чл. 156, ал. 2 от
Закона за здравето, в което лицето се настанява;
2. наличието или липсата на способност на
лицето за изразяване на информирано съгласие
за лечение и съответно необходимостта от за-
дължително лечение;
3. срокът на настаняването и на лечението;
4. формата на лечението—амбулаторно, ако
ще се провежда в лечебно заведение за специа-
лизирана психиатрична извънболнична помощ,
или стационарно;
5. лицето, което ще изразява информирано
съгласие за лечението в случаите по чл. 162, ал.
3 от Закона за здравето.
Чл. 17. Всички съдебно-психиатрични екс-
пертизи по тази наредба се регистрират в спе-
циално създаден за целта журнал, като копията
от тях се съхраняват в архивата на съответното
лечебно заведение за срок 10 години.
Заключителни разпоредби
§ 1. Тази наредба се издава на основание чл.
160, ал. 1 от Закона за здравето.
§ 2. В чл. 1 от Наредба № 23 за съдебномеди-
цинските, съдебнопсихиатричните и съдебно-
психологичните експертизи (ДВ, бр. 45 от
1994 г.) се създава ал. 3:
“(3) За целите на задължителното настаня-
ване и лечение по Закона за здравето съдебно-
психиатрични експертизи се извършват по реда
на Наредба № 16 за съдебно-психиатричните
експертизи за задължително настаняване и ле-
чение на лица с психични разстройства.”
Министър на здравеопазването:
Сл. Богоев
Министър на правосъдието:
А. Станков
25242